Diari Oficial de la Generalitat Valenciana


Sumari del DOGV 3947, del 26-02-2001 (2001/1332)

RESOLUCIÓ de 5 de febrer de 2001, de la Direcció General d'Ordenació i Innovació Educativa i Política Lingüística, per la qual es concedixen les ajudes per al segon i tercer quadrimestre del curs escolar 2000/2001 als centres privats concertats que imparteixen ensenyaments de règim general d'Educació Primària i Secundària Obligatòria per al desenrotllament de projectes de compensació educativa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3947

Data del DOGV
:   26-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1332


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 5 de febrer de 2001, de la Direcció General d'Ordenació i Innovació Educativa i Política Lingüística, per la qual es concedixen les ajudes per al segon i tercer quadrimestre del curs escolar 2000/2001 als centres privats concertats que imparteixen ensenyaments de règim general d'Educació Primària i Secundària Obligatòria per al desenrotllament de projectes de compensació educativa. [2001/1332]
  
Per Ordre de 4 de setembre de 2000, de la Conselleria de Cultura i Educació, es va convocar un concurs públic d'ajudes per al desenrotllament de projectes de compensació educativa en centres privats concertats que impartisquen ensenyaments de règim general d'Educació Primària i Secundària Obligatòria, per al curs escolar 2000/01 (DOGV de 19.09.00).
  
Per Resolució de 10 de novembre de 2000 (DOGV de 29.11.00) de la Direcció General d'Ordenació Innovació Educativa i Política Lingüística, es resol el concurs públic d'ajudes i s'aproven, per al curs escolar 2000/01, els centres privats concertats que desenrotllaran projectes de compensació educativa que impartixen ensenyaments de règim general d'Educació Primària i Secundària Obligatòria.
  
En la mateixa Resolució de 10 de novembre de 2000, es concedien a dits centres, per al primer quadrimestre del curs escolar 2000/01, les ajudes econòmiques per a fer possible el desenrotllament dels projectes aprovats.
  
Segons l'apartat segon, punt 2, de l'Ordre de 4 de setembre de 2000, les ajudes per al 2n i 3r quadrimestre del curs 2000/01 quedaven condicionades a l'existència de crèdit pressupostari suficient en la Llei de Pressupostos de la Generalitat Valenciana per a l'exercici 2001. Atés que és possible l'existència de crèdit, el pagament de dites subvencions es realitzarà a càrrec de la dotació pressupostària de la línia de subvenció T0072000 del cap IV de la secció i servei 09.04, programa 421.3 d'Ordenació i Innovació Educativa i Formació del Professorat del Pressupost de la Generalitat Valenciana per a l'exercici 2001.
  
De conformitat amb la disposició final primera i la base setena, punt 1, de l'Ordre de 4 de setembre de 2000, així com amb el contingut del Decret 111/2000, de 30 de juliol, del Govern Valencià, pel qual s'establix el Reglament Orgànic i Funcional de la Conselleria de Cultura i Educació, la Direcció General d'Ordenació, Innovació Educativa i Política Lingüística, per delegació del conseller de Cultura i Educació, resol:
  
Primer
  
Assignar als centres, a què els van ser aprovades per la Resolució del 10 de novembre de 2000, les ajudes econòmiques que figuren en l'annex I per tal de fer possible el desenrotllament dels projectes aprovats per al 2n i 3r quadrimestre del curs escolar 2000/2001.
  
Segon
  
La justificació per part dels beneficiaris de dites ajudes, així com el seu règim de pagament, es realitzarà d'acord amb el que establix la base huitena de l'Ordre de 4 de setembre de 2000.
  
Tercer
  
De conformitat amb el que preveu l'apartat 4 de la base huitena de l'Ordre de 4 setembre de 2000, el termini de què disposaran els beneficiaris per a justificar davant la Direcció General d'Ordenació, Innovació Educativa i Política Lingüística la subvenció corresponent al segon i tercer quadrimestre del curs escolar 2000/2001 finalitzarà el dia 5 de juliol de 2001. Si no es presenta la justificació en el termini indicat, el beneficiari perdrà el dret a la subvenció.
  
Contra la present resolució, que esgota la via administrativa, es podrà interposar recurs en reposició, o cabrà plantejar directament recurs contenciós administratiu en els terminis i davant de l'òrgan que s'indiquen a continuació:
  
El recurs de reposició haurà d'interposar-se davant del conseller de Cultura, Educació i Ciència en el termini d'un mes a comptar des de l'endemà al de la seua publicació.
  
El recurs contenciós-administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà al de la seua publicació, de conformitat amb allò que s'ha establit en els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa - Administrativa.